CELEX: 32016R0613
Language: hu
Date: 2016-04-19 00:00:00
Title: A Bizottság (EU) 2016/613 végrehajtási rendelete (2016. április 19.) egyes áruk Kombinált Nómenklatúra szerinti besorolásáról

21.4.2016   
               
               
                  HU
               
               
                  Az Európai Unió Hivatalos Lapja
               
               
                  L 105/8
               
            A BIZOTTSÁG (EU) 2016/613 VÉGREHAJTÁSI RENDELETE
      (2016. április 19.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
      mivel:
      
                  (1)
               
               
                  A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. április 19-én.
         
            
               a Bizottság részéről,
            
            
               az elnök nevében,
            
            Stephen QUEST
            
               adóügyi és vámuniós főigazgató
            
         
      
      
         (1)  HL L 256., 1987.9.7., 1. o.
      
      
         (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
      
         MELLÉKLET
         
                     Árumegnevezés
                  
                  
                     Besorolás
                     (KN-kód)
                  
                  
                     Indoklás
                  
               
                     (1)
                  
                  
                     (2)
                  
                  
                     (3)
                  
               
                     Alumíniumból készült, két karból, mozgatható csatlakozásokból, valamint a termék mindkét végén csatlakozó részből álló árucikk (úgynevezett „képernyőtartó kar”).
                     Az egyik végén a falra, asztalhoz vagy egy sínhez, a másik végén pedig a képernyőhöz való rögzítésre tervezték.
                     Az árucikk lehetővé teszi, hogy az ahhoz rögzített képernyő fel-le/oldalirányba/előre-hátra állítható legyen. A képernyő a felhasználó igénye szerint bármely irányba mozgatható. A kábelek ugyanakkor jól elrejthetők benne.
                     Az árucikk táblagépek, telefonok stb. használatára is átalakítható.
                     Lásd a képet (*)
                     
                  
                  
                     7616 99 90 
                  
                  
                     A besorolást a Kombinált Nómenklatúra értelmezésére szolgáló 1. és 6. általános szabály, valamint a 7616 , a 7616 99  és a 7616 99 90  KN-kód szövegezése határozza meg.
                     A 8428  vámtarifaszám alá emelő, mozgató, be- vagy kirakó gépként történő besorolás kizárt, mivel az árucikk fő célja a karra rögzített berendezés ergonómiai szempontból előnyös használatának biztosítása. A karra rögzített készülék kezelése nem a 8428  vámtarifaszám értelmezési köre szerint történik (lásd még a 8428  vámtarifaszámhoz tartozó Harmonizált Rendszer Magyarázatot (HRM)).
                     Mivel az árucikkhez különböző típusú készülékek rögzíthetők, a 8473  vámtarifaszám alá, a 8469 –8472  vámtarifaszám alá tartozó szerszámgéphez kizárólag vagy elsősorban használt alkatrészként és tartozékként történő besorolás is kizárt.
                     Mivel az árucikk nem lát el olyan funkciót, amely egyértelműen különbözik az ahhoz kapcsolódó géptől, illetve készüléktől és azoktól független, a 8479  vámtarifaszám alá, másutt nem említett vagy besorolt, egyedi feladatokra szánt más mechanikus készülékként való besorolás is kizárt (lásd még a 8479  vámtarifaszámhoz tartozó HRM harmadik bekezdésének (A) pontját).
                     Ezért az árucikket a 7616 99 90  KN-kód alá, más alumíniumgyártmányként kell besorolni.
                  
               
            (*)  A kép csupán tájékoztató jellegű.